الاميره فتحيه

الاميره فتحيه ( 17 ديسمبر 1930 - امريكا، 10 ديسمبر 1976 ) كانت اصغر بنات الملك فؤاد الاول و الملكه نازلى صبرى و أخت الملك فاروق الاول.

سافرت على اوروبا مع امها الملكة نازلى و اختها الاميره فايقه ، و فى الرحله دى و هما فى مارسيليا قابلت الملكة نازلى رياض غالى اللى كان بيشتغل امين للمحفوظات فى القنصليه المصريه فى مارسيليا ، فكلفته القنصليه المصريه بخدمة الملكه و الاشراف على نقل شنطها هى و الاميرات.

اتطورت العلاقه مابين الاميره فتحيه و رياض بشاى غالى المسيحى اللى كان من عيلة غالى المعروفه و لما حست امها الملكه نازلى بان العلاقه بقت علاقه عاطفيه شجعتها.

لما وصلت الأخبار دى مصر و عرف بيها الملك فاروق زعل جداً و دعا مجلس البلاط الملكى للانعقاد و خد المجلس قرارات ببطلان الجواز و حرمت الملكة نازلى والاميرة فتحيه من كل الالقاب الملكيه ومصادرة كل ممتلكاتهم فى مصر . الملك فاروق هدد رياض بشاى غالى بقتله . بشاى غالى ابو رياض بشاى غالى اتقتل فى اسيوط فى 5 يناير 1953 بعد ثورة يوليو.(المصدر المصرى اليوم لايت مقتل حما الاميرة فتحية)

اتجوزت فتحيه من رياض غالى فى 10 مايو من سنة 1950 جواز مدنى بسبب اختلاف الدين فى سان فرانسيسكو فى امريكا و كان عمر الاميره فتحية وقتها 20 سنه. الملكة نازلى بقت مسيحية و الاميرة فتحية بقت مسيحية.

خلفت الاميره فتحيه من رياض غالى تلاته هما Rafik رفيق ( المولود فى 29 نوفمبر 1952)، و Rayed رايد ( 20 مايو 1954- 26 يوليه 2007 ) و Ranya رانيا ( المولوده فى 21 ابريل 1956)
أعلنت الاميره فتحيه افلاسها بعد ما خسر جوزها كل أموالها و أموال الملكه نازلى فى البورصه واتباعت مجوهرات فتحيه و نازلى فى مزاد علنى .

رفعت الاميرة فتحية دعوى للانفصال الجسدى ضد رياض غالى، و فى يوم 10 ديسمبر سنة 1976 خلصت حياتها نهاية دراميه لما طخها رياض غالى بالرصاص فقتلها، و حاول انه ينتحر بعدها طخ راسه بالمسدس لكن تم انقاذه و اتحكم عليه بالسجن لمدة 15 سنه مات سنه 1987 بعدها باحداشر سنة تقريبا.

 أسرتها 
أنجبت من رياض غالى 3 ولاد  هم:
 رفيق (اتولد فى 29 نوفمبر 1952 و توفى فى 12 يوليه 1987 منتحر فى نفس يوم وفاة والده ).
 رائد (اتولد فى 20 مايو 1954، وتوفى فى 26 يوليه 2007).
 رانيا (اتولدت يوم 21 ابريل 1956 وتوفت فى  يونيه 2025 )وكانت تعمل  فى مجال التمريض فى ولاية كاليفورنيا

 اولاد الملك فؤاد من الملكة نازلى 
 الملك فاروق الاول
 الاميره فوزيه
 الاميره فايزه
 الاميره فايقه
 الاميره فتحيه

 شوف كمان 
 عيلة محمد على
 حكام عيلة محمد على باشا
 الاميره فتحيه) 
 المراجع 

400 px|left|thumb|الملك فاروق واخواته البنات

400 px|left|thumb|الملك فاروق مع امه واخواته

150 px|center

تصنيف:مواليد 1930
تصنيف:وفيات 1976
تصنيف:عيلة محمد على
تصنيف:تاريخ مصر العلويه
تصنيف:مصريين البانيين
تصنيف:مصريين اتراك
تصنيف:مصريين فرنساويين
تصنيف:مسلمين دخلوا فى المسيحية
تصنيف:مصريين عاشو فى امريكا
تصنيف:اقباط
تصنيف:اقباط المهجر